Document ID: 31999D0164

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Φεβρουαρίου 1999 σχετικά με τη μη καταχώρηση της DNOC ως δραστικής ουσίας στο παράρτημα Ι της οδηγίας 91/414/ΕΟΚ του Συμβουλίου και την απόσυρση των εγκρίσεων για τα φυτοπροστατευτικά προϊόντα που περιέχουν αυτή τη δραστική ουσία [κοινοποιηθείσα υπό τον αριθμό Ε(1999) 332] (Κείμενο που παρουσιάζει ενδιαφέρον για τον ΕΟΧ) (1999/164/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/414/ΕΟΚ του Συμβουλίου, της 15ης Ιουλίου 1991, όσον αφορά τη θέση σε εμπορία φυτοπροστατευτικών προϊόντων (1), όπως τροποποιήθηκε από την οδηγία 97/73/ΕΚ της Επιτροπής (2),
τον κανονισμό (ΕΟΚ) αριθ. 3600/92 της Επιτροπής, της 11ης Δεκεμβρίου 1992, για τη θέσπιση λεπτομερών κανόνων για την υλοποίηση του πρώτου σταδίου του προγράμματος εργασίας το οποίο αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου, όσον αφορά τη θέση σε εμπορία φυτοπροστατευτικών προϊόντων (3), όπως τροποποιήθηκε τελευταία από τον κανονισμό (ΕΚ) αριθ. 1199/97 (4), και ιδίως το άρθρο 7 παράγραφος 3α στοιχείο β),
Εκτιμώντας:
ότι στον κανονισμό (ΕΚ) αριθ. 933/94 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 2230/95 (6), καθορίζονται δραστικές ουσίες που περιέχονται σε φυτοπροστατευτικά προϊόντα, ορίζονται κράτη μέλη εισηγητές για την εφαρμογή του κανονισμού (ΕΟΚ) αριθ. 3600/92 και ορίζονται οι αρμόδιοι για την κοινοποίηση για κάθε δραστική ουσία 7
ότι η DNOC ήταν μία από τις 90 δραστικές ουσίες που καλύφθηκαν από το πρώτο στάδιο του προγράμματος εργασίας το οποίο προβλέπεται στο άρθρο 8 παράγραφος 2 της οδηγίας 91/414/ΕΟΚ 7
ότι, σύμφωνα με το άρθρο 7 παράγραφος 1 στοιχείο γ) του κανονισμού (ΕΟΚ) αριθ. 3600/92, η Γαλλία, με την ιδιότητα του κράτους μέλους που έχει ορισθεί εισηγητής, έχει υποβάλει στην Επιτροπή στις 30 Σεπτεμβρίου 1996 την έκθεση αξιολόγησης σχετικά με την παρασχεθείσα από τους αρμόδιους για την κοινοποίηση πληροφόρηση, σύμφωνα με το άρθρο 6 παράγραφος 1 του κανονισμού αυτού 7
ότι, μετά την παραλαβή της έκθεσης του κράτους μέλους εισηγητή, η Επιτροπή άρχισε διαβουλεύσεις με εμπειρογνώμονες των κρατών μελών, καθώς και με τον κυρίως αρμόδιο για την κοινοποίηση (Elf Atochem Agri SA) όπως προβλέπεται από το άρθρο 7 παράγραφος 3 του κανονισμού (ΕΟΚ) αριθ. 3600/92 7
ότι η υποβληθείσα έκθεση έχει αναθεωρηθεί από τα κράτη μέλη και την Επιτροπή στο πλαίσιο της μόνιμης φυτοϋγειονομικής επιτροπής 7 ότι η εν λόγω αναθεώρηση έχει οριστικοποιηθεί την 1η Δεκεμβρίου 1998 στην τυποποιημένη έκθεση αναθεώρησης της Επιτροπής για την DNOC, σύμφωνα με τις διατάξεις του άρθρου 7 παράγραφος 6 του κανονισμού (ΕΟΚ) αριθ. 3600/92 7
ότι, από την αξιολόγηση προκύπτει ότι, η υποβληθείσα πληροφόρηση δεν αποδεικνύει ότι τα περιέχοντα την εν λόγω δραστική ουσία φυτοπροστατευτικά προϊόντα ικανοποιούν τις απαιτήσεις του άρθρου 5 παράγραφος 1 στοιχεία α) και β) και του άρθρου 5 παράγραφος 2 στοιχείο β) της οδηγίας 91/414/ΕΟΚ, ιδίως όσον αφορά την αποδεκτή έκθεση των καλλιεργητών και την έκθεση οργανισμών που δεν αποτελούν στόχο 7
ότι, ως εκ τούτου, δεν είναι δυνατόν να περιληφθεί η δραστική αυτή ουσία στο παράρτημα Ι της οδηγίας 91/414/ΕΟΚ 7
ότι, σύμφωνα με τις διατάξεις του άρθρου 4 παράγραφος 6 της οδηγίας 91/414/ΕΟΚ, πρέπει να προβλεφθεί μία περιορισμένη περίοδος χάριτος για τη διάθεση, αποθήκευση, διάθεση στην αγορά και χρησιμοποίηση των υφισταμένων αποθεμάτων 7
ότι η παρούσα απόφαση λαμβάνεται με την επιφύλαξη οποιασδήποτε ενέργειας ενδέχεται να αναλάβει η Επιτροπή για αυτήν τη δραστική ουσία, στο πλαίσιο της οδηγίας 79/117/ΕΟΚ του Συμβουλίου (7) 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η DNOC δεν καταχωρείται ως δραστική ουσία στο παράρτημα Ι της οδηγίας 91/414/ΕΟΚ.
Άρθρο 2
Τα κράτη μέλη εξασφαλίζουν:
1. ότι οι εγκρίσεις φυτοπροστατευτικών προϊόντων τα οποία περιέχουν την ουσία DNOC αποσύρονται εντός περιόδου έξι μηνών από την ημερομηνία κοινοποίησης της παρούσας απόφασης 7
2. ότι, από την ημερομηνία κοινοποίησης της παρούσας απόφασης, καμία έγκριση φυτοπροστατευτικού προϊόντος το οποίο περιέχει την ουσία DNOC δεν πρόκειται να χορηγηθεί ή να ανανεωθεί δυνάμει της παρέκκλισης η οποία προβλέπεται στο άρθρο 8 παράγραφος 2 της οδηγίας 91/414/ΕΟΚ.
Άρθρο 3
Τα κράτη μέλη χορηγούν περίοδο χάριτος για τη διάθεση, αποθήκευση, διάθεση στην αγορά και χρησιμοποίηση των υφισταμένων αποθεμάτων, σύμφωνα με τις διατάξεις του άρθρου 4 παράγραφος 6 της οδηγίας 91/414/ΕΟΚ, η οποία είναι κατά το δυνατόν βραχεία και δεν υπερβαίνει τους 15 μήνες από την ημερομηνία κοινοποίησης της παρούσας απόφασης.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 17 Φεβρουαρίου 1999.

Labels: 0
3
20
6